/* KOM/2010/0530 v konečnom znení */ Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2009/026 NL/Noord Holland a Utrecht divízia 18, Holandsko)





[pic] | EURÓPSKA KOMISIA | Brusel, 1.10.2010 KOM(2010) 530 v konečnom znení Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2009/026 NL/Noord Holland a Utrecht divízia 18, Holandsko) DÔVODOVÁ SPRÁVA Bod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje uvoľnenie prostriedkov z Európskeho fondu na prispôsobenie sa globalizácii (European Globalisation Adjustment Fund, EGF) s ročným stropom 500 miliónov EUR nad rámec príslušných okruhov finančného rámca. Pravidlá, ktoré sa uplatňujú na príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Dňa 30. decembra 2009 Holandsko predložilo žiadosť EGF/2009/026 NL/Noord Holland a Utrecht divízia 18 o finančný príspevok od EGF v dôsledku prepúšťania v 79 podnikoch, ktorých činnosť patrí podľa klasifikácie NACE Revision 2 do divízie 18 (Tlač a reprodukcia záznamových médií)[3] v dvoch susediacich regiónoch na úrovni NUTS II, Noord Holland (NL32) a Utrecht (NL31) v Holandsku. Uvedená žiadosť je súčasťou balíka šiestich vzájomne súvisiacich žiadostí, z ktorých sa všetky týkajú prepúšťania v ôsmich rôznych regiónoch na úrovni NUTS II v Holandsku v podnikoch pôsobiacich v polygrafickom odvetví, ktorých činnosť podľa klasifikácie NACE Revision 2 patrí do dvoch rôznych divízií, konkrétne do divízie 18 (Tlač a reprodukcia záznamových médií) a do divízie 58 (Nakladateľské činnosti). Komisia po dôkladnom preskúmaní tejto žiadosti dospela podľa článku 10 nariadenia (ES) č. 1927/2006 k záveru, že podmienky na finančný príspevok podľa tohto nariadenia sú splnené. ZHRNUTIE ŽIADOSTI A ANALÝZA Základné údaje: Referenčné číslo EGF EGF/2009/026 Členský štát Holandsko Článok 2 b) Príslušné podniky 79 Regióny na úrovni NUTS II Noord Holland (NL32) and Utrecht (NL31) Divízia NACE Revision 2 18 (Tlač a reprodukcia záznamových médií) Referenčné obdobie od 1. 4. 2009 do 29. 12. 2009 Poskytovanie personalizovaných služieb odo dňa 1. 4. 2009 Dátum podania žiadosti 30. 12. 2009 Prepúšťanie počas referenčného obdobia: 720 Prepustení pracovníci, ktorým je určená pomoc 720 Personalizované služby: rozpočet v EUR 3 347 631 Výdavky na vykonávanie fondu EGF[4]: rozpočet v EUR 139 485 Percentuálny podiel výdavkov na vykonávanie fondu EGF 4,2 % Celkový rozpočet v EUR 3 487 116 Príspevok EGF v EUR (65 %) 2 266 625 1. Žiadosť bola Komisii predložená 30. decembra 2009 a do 6. mája 2010 bola doplnená o dodatočné informácie. 2. Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia. Súvislosť medzi prepúšťaním a významnými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy 3. Holandsko na účely preukázania súvislosti medzi prepúšťaním pracovníkov a celosvetovou finančnou a hospodárskou krízou tvrdí, že v dôsledku hospodárskej krízy nastalo značné zníženie dopytu v odvetví tlače a nakladateľstva. Objednávky zo strany iných hospodárskych odvetví týkajúce sa tlačeného reklamného materiálu, ktoré predstavujú 35 % celkového obratu odvetvia tlače a nakladateľstva, sa medzi rokom 2008 a 2009 znížili o 5,6 % v dôsledku zníženia rozpočtu pre médiá a reklamné činnosti, ktoré spôsobila hospodárska kríza. V žiadosti sa uvádza niekoľko príkladov. V odvetví stavebného priemyslu sa rozpočet na informácie a propagáciu po začiatku krízy znížil o 36,8 %, vo finančnom sektore o 33,3 % a v odvetví spotrebiteľskej elektroniky o 30,6 %. Hospodárska kríza okrem toho negatívne zasiahla dopyt po rôznych druhoch tlače: v prvých mesiacoch roka 2009 sa dopyt po zábavných časopisoch znížil o 18,2 %, dopyt po novinách o 7,5 %, dopyt po bezplatných reklamných novinách o 16,4 % a po odborných časopisoch o 16,5 % v porovnaní s rovnakým obdobím v roku 2008. Preukázanie počtu prepustených pracovníkov a splnenie kritérií článku 2 písm. b) 4. Holandsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, v ktorom sa vyžaduje prepustenie minimálne 500 pracovníkov v priebehu deviatich mesiacov v podnikoch zaradených do rovnakej divízie klasifikácie NACE Revision 2, pôsobiacich v jednom regióne alebo v dvoch susediacich regiónoch na úrovni NUTS II v členskom štáte. 5. V žiadosti sa uvádza, že počas deväťmesačného referenčného obdobia od 1. apríla 2009 do 29. decembra 2009720 bolo prepustených 720 pracovníkov v 79 podnikoch pôsobiacich v tej istej divízii NACE Revision 2, pričom všetky podniky sa nachádzajú v susediacich regiónoch na úrovni NUTS II, Noord Holland (NL32) a Utrecht (NL31). Počet prepustených pracovníkov sa vypočítal podľa článku 2 druhého odseku prvej zarážky nariadenia (ES) č. 1927/2006 (62) a podľa článku 2 druhého odseku druhej zarážky nariadenia (ES) č. 1927/2006 (658). Vysvetlenie nepredvídanej povahy tohto prepúšťania 6. Holandské orgány tvrdia, že finančná a hospodárska kríza a jej dosah na uvedené odvetvie nebolo možné predpovedať. V žiadosti sa uvádza, že pred krízou odvetvie tlače a nakladateľstva v Holandsku prešlo finančne nákladným procesom reštrukturalizácie, aby si mohlo po technickej stránke udržať konkurencieschopnosť voči podnikom z krajín mimo EÚ, predovšetkým voči podnikom v Turecku, Číne a Indii. Odvetvie sa pretransformovalo z odvetvia riadeného dopytom na odvetvie zamerané na ponuku. Súčasná kríza znamená riziko, že vysoké investície a úsilia zo strany odvetvia neprinesú úžitok. Identifikácia prepúšťajúcich podnikov a pracovníkov, ktorým je určená pomoc 7. V žiadosti sa uvádza 720 prepustených pracovníkov, pričom pomoc je určená všetkým z nich, v týchto 79 podnikoch: Podniky a počet prepustených pracovníkov | Boom & Van Ketel Grafimedia BV, Haarlem | 7 | Van Tongeren BV, Haarlem | 5 | Cards & Cards, Haarlem | 2 | Avd Internet Services BV, Heemskerk | 1 | Crown Specilaity Packaging BV, Hoorn | 10 | Beijlsmit Prepress BV, Purmerend | 3 | Drij Keizer en Van Straten, Edam | 1 | Beijlsmit Prepress BV, Purmerend | 2 | Drukkerij Brummelkamp BV, Hoofddorp | 3 | Boekbinderij Meeuwis & Zn BV, Amsterdam Zuidoost | 1 | Drukkerij Dijkman BV, Diemen | 14 | Drukgoed BV, Amsterdam | 2 | Drukkerij Excelsior Haarlem BV, Haarlem | 6 | Drukkerij Kwak & Vandaalen & Ronda, Zaandam | 1 | Drukkerij Mart SpruijtBV, Amsterdam | 5 | Jurriaans Lindebaum Grafimedia BV, Amsterdam Zuidoost | 7 | Drukkerij Stuba, Wormerveer | 2 | Megaset design BV, Aalsmeer | 9 | Grafinoord BV, Krommenie | 6 | Multicopy H. Ambachtsheer BV, Hilversum | 2 | Grafisch Centrum Cornegge BV, Velserbroek | 3 | Noordhoek Offset BV, Aalsmeer | 1 | Offsetkopie BV, Hoofddorp | 1 | Pantheon Drukkers, Velsen-Noord | 1 | P. Vlaar & Zonen BV, Krommenie | 8 | Point Seven BV, Nieuw-Vennep | 12 | Projectcolor BV, Hoofddorp | 2 | Printshop De Koog BV, Purmerend | 1 | Safe Print BV, Heerhugowaard | 1 | Rosier Grafimedia BV,Grootebroek | 1 | Speciaal Etserij Schuts BV, Amsterdam | 4 | Central Station BV Thieme Groep, Amersfoort | 6 | Stadsdrukkerij Amsterdam, Amsterdam | 11 | Drukkerij & Uitg. G. van Dijk BV, Breukelen | 6 | Drukkerij Uitg. Idema BV, Medemblik, | 4 | Drukkerij De Bunschoter BV, Bunschoten | 1 | Renro Brinckman BV, Uithoorn | 1 | Drukkerij Grammé, Amersforrt | 1 | Drukkerij Moria BV, Hilversum | 2 | Drukkeij Wilco BV, Amersfoort | 10 | Thieme Amsterdam, Amsterdam | 1 | Leeuw Industrie + Diensten BV, Ijsselstein | 7 | Thieme Print 4U Amsterdam, Amsterdam | 9 | PC Ijsselstein BV Thieme Groep, Ijsselstein | 4 | Area 48 B.V.I.O, Amsterdam | 1 | Pfaff grafische Bindwerken, Woerden | 4 | Drukkerij De Beste V.O.F, Amsterdam | 3 | Roto Smeets groep, Utrecht | 234 | Drukkerij Koenders & Van Steyn BV, Badhoevedorp | 10 | Zeefdruk-Reclame Kunder, Twello | 1 | Drukkeij Over de Linden/Posthuma BV, Enkhuizen | 24 | Drukkerij Cunera BV, Rhenen | 2 | Drukkerij Van Den Bogaard Uitgeest BV, Uitgeest | 7 | Verweij Communicasa Groep BV, Mijdrecht | 21 | Drukkeij Fokker BV, Amsterdam | 4 | Wifac BV, Mijdrecht | 16 | DSB Bank N.V, Wognum | 1 | Drukkerij USP BV, Utrecht | 7 | Hollandia Media Groep BV, Heerhugowaard | 6 | Drukkerij Jansen & Van Driel, Groenekan | 6 | Hollandia Media Productions BV, Heerhugowaard | 7 | Flexpoint BV H/O-Oosterbeek Sport & Prijzen, Bunschoten-Spakenburg | 1 | Hollandia Print services BV, Heerhugowaard | 5 | Peha label BV, Houten | 24 | Hollandia Printing BV, Heerhugowaard | 76 | Repro Lageweide BVIO, Utrecht | 5 | Markus CTP BV, Amsterdam | 5 | Alrec Sign en Display BV, Mijdrecht | 10 | Multiforms BV, Heerhugowaard | 1 | De Heer J H Riepe H/O De Eeemdal, Soest | 1 | NB De Burght Zeefdrukkers BV, Zwanenburg | 5 | Handelsonderneming en Binderij De L, Utrecht | 1 | Printing & Advertising Heerhugowaard BV, Heerhugowaard | 5 | Libertas grafische Communicatie BV, Bunnik | 3 | Rotatiedrukkerij Voorburgwal BV, Amsterdam | 5 | Lsc Litho Service Combinatie BV, Amersfoort | 1 | T & M Designgroup BV, Hilversum | 9 | Drukkerij Zaandam (Thiemegroep), Utrecht | 10 | VOF Perspective, Grootebroek | 12 | Celkový počet podnikov: 79 | Celkový počet prepustených: 720 | 8. Rozdelenie pracovníkov, pre ktorých je pomoc určená: Kategória Počet Percentá Muži 468 65 Ženy 252 35 Občania EÚ 677 94 Občania, ktorí nie sú občanmi EÚ 43 6 Od 15 do 24 rokov 130 18 Od 25 do 54 rokov 396 55 Od 55 do 64 rokov 180 25 Nad 65 rokov 14 2 V uvedených kategóriách sú zahrnutí 29 pracovníci (4 %) s dlhodobými zdravotnými problémami alebo so zdravotným postihnutím. 9. Rozpis podľa profesijných kategórií: Kategória Počet Percentá Vedúci pracovníci 50 7 Odborní pracovníci 144 20 Technickí pracovníci 151 21 Administratívni pracovníci 86 12 Pracovníci v službách a predaji 86 12 Obsluha strojov a zariadení a montážni pracovníci 202 28 10. V súlade s článkom 7 nariadenia (ES) č. 1927/2006 Holandsko potvrdilo, že bol uplatnená politika rovnosti mužov a žien a nediskriminácie a že sa bude uplatňovať aj naďalej počas rôznych stupňov vykonávania EGF, a najmä v rámci prístupu k nemu. Opis príslušného územia a jeho orgánov a zúčastnených strán 11. Príslušné územie zahŕňa provincie Noord Holland a Utrecht. Obe provincie patria do oblasti Randstad, ktorá je oblasťou s najvyššou hustotou obyvateľstva v Holandsku. Provincia Noord Holland je už postihnutá prepúšťaním, na ktoré sa vzťahuje žiadosť EGF/2009/024 NL/divízia 58 Noord Holland a Zuid Holland, týkajúca sa nakladateľských činností (NACE Revision 2, Divízia 58) v polygrafickom odvetví. 12. Hlavnými dotknutými orgánmi sú Ministerstvo sociálnych vecí a Vzdelávací fond pre polygrafické a mediálne odvetvie (A&O Fonds Grafimedia) na základe poverenia Rady pre konzultácie v polygrafickom a mediálnom odvetví. Ďalšími dôležitými zúčastnenými stranami sú Inštitút pre odvetvie tvorby (GOC), verejná organizácia poskytujúca príspevky (UWV werkbedrijf), strediská mobility UWV Amsterdam, Zaanstreek, Utrecht/Flevoland, organizácia pre malé a stredné podniky (MKB-ondernemingen), obce Amsterdam, Utrecht, združenie Grafimedia a organizácie sociálnych partnerov: FNV Kiem (odborový zväz), CNV Media (odborový zväz ), KVGO (organizácia zamestnávateľov) pre oblasť Amsterdam, Groot-Noord Holland NUV (organizácia zamestnávateľov). Predpokladaný vplyv prepúšťania na miestnu, regionálnu alebo celoštátnu zamestnanosť 13. Holandské orgány tvrdia, že prepúšťanie v polygrafickom odvetví povedie k ďalšiemu zvýšeniu nezamestnanosti, ku ktorému už došlo v dôsledku hospodárskej a finančnej krízy. V provincii Noord Holland, ktorá je tiež postihnutá prepúšťaním uvedeným v žiadosti EGF/2009/024 NL/divízia 58 Noord Holland a Zuid Holland, sa miera nezamestnanosti zvýšila z 5,7 % v októbri 2008 na 6,5 % v októbri 2009. V provincii Utrecht sa miera nezamestnanosti za rovnaké obdobie zvýšila z 3,8 % na 4,7 %. Počet ľudí hľadajúcich zamestnanie sa medzi februárom 2009 a februárom 2010 v provincii Noord Holland zvýšil o 10,1 % a v provincii Utrecht sa za rovnaké obdobie zvýšil o 16,3 %. Žiadateľ ďalej uvádza skutočnosť, že v polygrafickom odvetví je relatívne vysoký pomer pracovníkov vo vyšších vekových skupinách, ktoré sú v oboch dotknutých provinciách značne postihnuté nezamestnanosťou. Koordinovaný balík personalizovaných služieb, ktoré sa majú financovať, a rozpis predpokladaných nákladov vrátane doplnenia o opatrenia financované zo štrukturálnych fondov 14. Navrhujú sa tieto druhy opatrení, ktoré spoločne vytvárajú koordinovaný balík personalizovaných služieb zameraných na opätovné začlenenie pracovníkov na trh práce. Prepusteným pracovníkom sa poskytnú prostredníctvom strediska mobility s názvom C3: Centrum Creatieve Carrières Prípravné činnosti - Prijímanie a registrácia: úvodný pohovor s cieľom zaregistrovať prepusteného pracovníka a zistiť najvhodnejšie druhy opatrení. - Informácie a poradenstvo: skupinové zasadnutia a poradenstvo, ktorých cieľom je poskytovať prepusteným pracovníkom informácie o dostupných opatreniach. Podpora a pomoc - Podpora a pomoc pri prechode z jedného pracovného miesta na iné: Individualizovaný program, do ktorého patrí predbežný výber, vytvorenie akčného plánu v oblasti zamestnania a odbornej prípravy a krátkodobé mentorovanie na novom pracovnom mieste. - Pomoc pri získavaní iného zamestnania (outplacement): poskytovanie aktívnej podpory prepusteným pracovníkom pri hľadaní nových pracovných príležitostí. - Školenia zamerané na podávanie žiadostí o zamestnanie: analýza dostupných voľných miest, pomoc pri zostavovaní CV a žiadostí o zamestnanie a pri príprave na pracovné pohovory. - Pomoc a podpora pri zakladaní podniku: pomoc prepusteným pracovníkom, ktorí uvažujú o založení vlastného podniku. Do tejto oblasti patrí poskytovanie právneho poradenstva, pomoc pri zostavovaní obchodného plánu, pomoc v oblasti administratívnych požiadaviek. Odborná príprava - Odborná príprava a rekvalifikácia: odborná príprava, príprava v oblasti riadenia a sociálnych zručností a špecifická technická rekvalifikácia pracovníkov, ktorých technická kvalifikácia už nezodpovedá súčasnej situácii. - Uznanie predchádzajúcich skúseností: vyhodnotenie predchádzajúcich vedomostí a skúseností každého individuálneho pracovníka , ako aj zistenie oblastí, v ktorých by potreboval dodatočnú odbornú prípravu. 15. Výdavky na vykonávanie fondu EGF, ktoré sú uvedené v žiadosti podľa článku 3 nariadenia (ES) č. 1927/2006, sa týkajú riadiacich a kontrolných činností, ako aj informovania a propagácie. 16. Personalizované služby, ktoré predložili holandské orgány, sú aktívnymi opatreniami trhu práce v rámci oprávnených činností vymedzených v článku 3 nariadenia (ES) č. 1927/2006. Holandské orgány odhadujú celkové náklady na tieto služby na 3 347 631,49 EUR a výdavky na vykonávanie fondu EGF na 139 484,65 EUR (t. j. 4 % z celkovej sumy). Celkový príspevok požadovaný z EGF je 2 266 625 EUR (65 % celkových nákladov). Činnosti | Odhadovaný počet pracovníkov, ktorým je pomoc určená | Odhadované náklady na pracovníka, ktorému je pomoc určená (v EUR) | Celkové náklady (EGF a vnútroštátne spolufinancovanie) (v EUR) * | Personalizované služby (článok 3 prvý odsek nariadenia (ES) č. 1927/2006) | 1. Prípravné činnosti 1.1. Prijímanie a registrácia (intake en registratie) | 720 | 196,12 | 141 209,17 | 1.2. Informácie a poradenstvo (voorlichting en helpdesk) | 720 | 87,17 | 62 759,63 | 2. Podpora a pomoc 2.1. Podpora a pomoc pri prechode z jedného pracovného miesta na iné (werk naar werk begeleiding) | 252 | 3 793,98 | 956 082,44 | 2.2. Preradenie zamestnancov do iného zamestnania (outplacement) | 203 | 4 538,20 | 921 254,39 | 2.3. Školenia zamerané na podávanie žiadostí o zamestnanie (solicitatietraining) | 216 | 1 437,19 | 310 432,42 | 2.4. Pomoc a podpora pri zakladaní podniku (begeleiding eigen onderneming) | 36 | 5 348,25 | 192 537,14 | 3. Odborná príprava 3.1. Odborná príprava a rekvalifikácia (opleiding en omscholing) | 225 | 2 527,81 | 568 756,28 | 3.2. Uznanie predchádzajúcich skúseností (erkenning verworven competenties) | 69 | 2 820,29 | 194 600,02 | Medzisúčet – personalizované služby | 3 347 631,49 | Výdavky na vykonávanie fondu EGF (článok 3 tretí odsek nariadenia (ES) č. 1927/2006) | Riadenie | 34 871,16 | Informovanie a propagácia | 34 871,16 | Kontrolné činnosti | 69 742,32 | Medzisúčet – výdavky na vykonávanie fondu EGF | 139 484,65 | Celkové odhadované náklady | 3 487 116,00 | Príspevok EGF (65 % celkových nákladov) | 2 266 625 | * Z dôvodu zaokrúhľovania celkové sumy nepredstavujú presný súčet jednotlivých uvedených položiek. 17. Holandsko potvrdzuje, že opatrenia opísané vyššie dopĺňajú činnosti financované zo štrukturálnych fondov, predovšetkým niekoľko projektov ESF v oblasti vzdelávania pre pracovníkov v polygrafickom odvetví, ktorých vykonávanie sa časovo zhoduje s vykonávaním EGF. Riadiaci orgán pre EGF, ktorý je tiež riadiacim orgánom pre ESF, zaviedol potrebné kontrolné postupy na eliminovanie akéhokoľvek rizika dvojitého financovania. Dátum (dátumy), odkedy sa začali alebo sa plánujú začať personalizované služby pre príslušných pracovníkov 18. Holandsko začalo poskytovať príslušným pracovníkom personalizované služby, ktoré sú zahrnuté do koordinovaného balíka navrhnutého na spolufinancovanie z EFG, 1. apríla 2009. Tento dátum teda predstavuje začiatok obdobia oprávnenosti na každú pomoc, ktorá by sa mohla poskytnúť z EGF. Postupy konzultácií so sociálnymi partnermi 19. Konzultácia so sociálnymi partnermi sa uskutočnila prostredníctvom Nadácie pre trh práce a Vzdelávacieho fondu pre polygrafické a mediálne odvetvie (Arbeids & Opleidingsfonds Grafimedia branche), ktoré vzhľadom na krízu súhlasili s vytvorením strediska mobility pre odvetvie nazvané C3 (Centrum Creatieve Carrières). Cieľom tohto strediska mobility je koordinovať rôzne aktívne opatrenia v oblasti trhu práce v rámci konzultácie so sociálnymi partnermi. 20. Holandské orgány potvrdili, že požiadavky stanovené vo vnútroštátnych právnych predpisoch a v právnych predpisoch Spoločenstva, ktoré sa týkajú hromadného prepúšťania, boli splnené. Informácie o činnostiach, ktoré sú povinné podľa vnútroštátnych právnych predpisov alebo kolektívnych zmlúv 21. V súvislosti s kritériami uvedenými v článku 6 nariadenia (ES) č. 1927/2006 holandské orgány vo svojej žiadosti: - potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych dohôd; - preukázali, že opatrenia sa poskytujú na podporu pre jednotlivých pracovníkov a nevyužívajú sa na reštrukturalizáciu spoločností alebo odvetví; - potvrdili, že na oprávnené opatrenia uvedené v predchádzajúcich bodoch sa neprijíma pomoc z iných finančných nástrojov Spoločenstva. Riadiace a kontrolné systémy 22. Holandsko oznámilo Komisii, že finančný príspevok budú riadiť a kontrolovať tie isté orgány, ktoré v Holandsku riadia a kontrolujú financovanie z Európskeho sociálneho fondu (ESF). Agentúra pre sociálne veci a zamestnanosť (Agentschap SZW) bude sprostredkovateľským orgánom pre riadiaci orgán. Financovanie 23. Na základe žiadosti predloženej Holandskom predstavuje navrhovaná výška príspevku z EGF na koordinovaný balík personalizovaných služieb 2 266 625 EUR, čo zodpovedá 65 % celkových nákladov. Výška prostriedkov, ktoré Komisia v rámci fondu navrhuje vyčleniť, je založená na informáciách poskytnutých Holandskom. 24. Vzhľadom na maximálnu výšku finančného príspevku z EGF podľa článku 10 ods. 1 nariadenia (ES) č. 1927/2006, ako aj na možnosť prerozdelenia rozpočtových prostriedkov, Komisia navrhuje uvoľniť z EGF uvedenú celkovú sumu, ktorá sa má vyčleniť v rámci okruhu 1a finančného rámca. 25. Pri tejto navrhnutej sume finančného príspevku zostane viac ako 25 % maximálnej ročnej sumy vyčlenenej na EGF k dispozícii na pokrytie potrieb počas posledných štyroch mesiacov roka, ako sa vyžaduje v článku 12 ods. 6 nariadenia (ES) č. 1927/2006. 26. Komisia predložením tohto návrhu na uvoľnenie prostriedkov z EGF začína zjednodušený postup trialógu v súlade s bodom 28 Medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond a o požadovanej sume. Komisia vyzýva prvú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na uvoľnenie prostriedkov, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 27. Komisia predloží samostatnú žiadosť o prevod s cieľom zahrnúť do rozpočtu na rok 2010 osobitné viazané a platobné rozpočtové prostriedky v súlade s bodom 28 Medziinštitucionálnej dohody zo 17. mája 2006. Zdroj platobných rozpočtových prostriedkov 28. Pri súčasnom stave vykonávania je možné predpokladať, že platobné rozpočtové prostriedky na rok 2010 vyhradené v rozpočtovej položke 01.0404 „Rámcový program pre konkurencieschopnosť a inovácie – Program pre podnikanie a inovácie“ sa v tomto roku celkom nevyčerpajú. 29. Do tejto rozpočtovej položky patria výdavky spojené s vykonávaním finančného nástroja tohto programu, ktorého hlavným cieľom je uľahčiť prístup MSP k finančným prostriedkom. Medzi prevodmi na zverenecké účty spravované Európskym investičným fondom a úhradami pre konečných príjemcov existuje určitý časový posun. Finančná kríza výrazne ovplyvnila možnosť predpovedať úhrady v roku 2010. V snahe vyhnúť sa nadmerným zostatkom na zvereneckých účtoch preto došlo k preskúmaniu metódy výpočtu platobných rozpočtových prostriedkov tak, aby sa zohľadnili očakávané úhrady. Preto je možné uvoľniť 2 266 625 EUR na prevod. Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2009/026 NL/Noord Holland a Utrecht divízia 18, Holandsko) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[5], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[6], a najmä na jeho článok 12 ods. 3, so zreteľom na návrh Európskej komisie[7], keďže: (1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní na trhu práce. (2) Rozsah pôsobnosti EGF bol rozšírený v prípade žiadostí predložených od 1. mája 2009, aby zahŕňal podporu pracovníkov prepustených v priamom dôsledku celosvetovej finančnej a hospodárskej krízy. (3) Medziinštitucionálna dohoda zo 17. mája 2006 umožňuje uvoľnenie prostriedkov z fondu EGF s ročným stropom vo výške 500 miliónov EUR. (4) Dňa 30. decembra 2009 Holandsko predložilo žiadosť o uvoľnenie prostriedkov z fondu EGF z dôvodu prepúšťania v 79 podnikoch, ktorých činnosť patrí podľa klasifikácie NACE Revision 2 do divízie 18 (Tlač a reprodukcia záznamových médií) v dvoch susediacich regiónoch na úrovni NUTS II Noord Holland (NL32) a Utrecht (NL31), a do 6. mája 2010 ju doplnilo o dodatočné informácie. Táto žiadosť je v súlade s požiadavkami na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 2 266 625 EUR. (5) Preto je potrebné uvoľniť prostriedky z fondu EGF s cieľom poskytnúť finančný príspevok v súvislosti so žiadosťou Holandska, ROZHODLI TAKTO: Článok 1 V rámci všeobecného rozpočtu Európskej únie na rozpočtový rok 2010 sa z Európskeho fondu na prispôsobenie sa globalizácii (EGF) uvoľnia prostriedky vo výške 2 266 625 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie . V Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406, 30.12.2006, s. 1. [3] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [4] V súlade s článkom 3 tretím odsekom nariadenia (ES) č. 1927/2006. [5] Ú. v. EÚ C 139, 14.6.2006, s. 1. [6] Ú. v. EÚ L 406, 30.12.2006, s. 1. [7] Ú. v. EÚ C […], […], s. […].